stanford-oval/wikipedia huggingface dataset:
U-679
Palvelus

Alus liitettiin palvelukseen otettaessa 31. sukellusvenelaivueeseen, josta se siirrettiin 1. elokuuta 1944 8. laivueeseen.
Alus upposi 9. tammikuuta 1945 osuttuaan Suomenlahdella miinaan Viron edustalla. Hylky löytyi 12. elokuuta 2015 aluksen oletetulta partiointialueelta. Aluksen mukana hukkuivat kaikki 51 miehistön jäsentä.
Valkokaulushaukka

| Valkokaulushaukka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Jokihaukat Leptodon
Laji::  forbesi
Kaksiosainen nimi
 Leptodon forbesi  (Swann, 1922) 
 Valkokaulushaukan levinneisyys
Katso myös
   Valkokaulushaukka Wikispeciesissä   Valkokaulushaukka Commonsissa 
Infobox OKNimi-testi OKIUCN-testi OK: 
Valkokaulushaukka (Leptodon forbesi) on erittäin uhanalainen Brasiliassa elävä haukkalaji. Sitä elää ainakin Pernambucon, Alagoasin ja Sergipe osavaltioissa.
Kooltaan valkokaulushaukka on noin 50 cm. Lajin pää ja vatsa ovat valkoiset. Selkä on linnulla musta. Valkokaulushaukan mustissa siivissä on kapeita valkoisia poikittaisjuovia ja mustassa pyrstössä on leveä valkoinen juova. Lajin voi sekoittaa jokihaukkaan (Leptodon cayanensis), argentiinanviidakkohaukkaan (Leucopternis polionotus) tai luhtahiirihaukkaan, mutta se eroaa näistä pään tai siipien värityksen perusteella.
Valkokaulushaukan elinympäristöä ovat metsät aina 600 metrin korkeuteen. Valkokaulushaukkakannan kooksi arvioidaan 250–999 yksilöä. Suurin uhka lajille on Alagoasin ja Pernambucon alueilla jatkuvat laajamittaiset metsien hakkuut.
U-41 (1939)

| U-41 |
| --- | --- |

Aluksen vaiheet
Rakentaja:  AG Weser, Bremen
Kölinlasku:  27. marraskuuta 1937
Laskettu vesille:  28. tammikuuta 1939
Palveluskäyttöön:  22. huhtikuuta 1939
Poistui palveluskäytöstä:  upotettu 5. helmikuuta 1940
Tekniset tiedot
Uppouma:  1 032 t (pinnalla) 1 152 t (sukellus)
Pituus:  76,6 m
Leveys:  6,5 m
Syväys:  4,7 m
Koneteho:  2 × MAN M9V40/46 ahdettua 9-sylinteristä dieselmoottoria 4 400 hv (pinnalla) 2 × SSW GU345/34 kaksivaihesähkömoottoria 1 000 hv (sukellus)
Nopeus:  18,2 solmua (pinnalla) 7,7 solmua (sukellus)
Toimintamatka:  6 200 mailia@10 solmua (pinnalla) 94 mailia@4 solmua (sukellus)
Miehistöä:  48-56
Aseistus
Aseistus:  6 × torpedoputkea, 22 torpedoa 1 × Utof 105 mm/L45 -tykki, 110 laukausta
U-41 oli Saksan laivaston IXA-luokan sukellusvene toisessa maailmansodassa. Vene teki sodan aikana kolme partiomatkaa, joilla se upotti viisi laivaa yhteensä 22 815 grt. Lisäksi alus vaurioitti yhtä (8 086 grt) ja valtasi kaksi alusta (2 073 grt).
Valmistus

Alus tilattiin 21. marraskuuta 1936 AG Weseriltä Bremenistä, missä köli laskettiin 27. marraskuuta 1937 telakkanumerolla 946. Alus laskettiin vesille 28. tammikuuta 1939 ja otettiin palvelukseen 22. huhtikuuta ensimmäisenä päällikkönään Gustav-Adolf Mugler.
Palvelus

Palvelukseen otettaessa alus liitettiin 6. sukellusvenelaivueeseen. Alus lähti 19. elokuuta 1939 Wilhelmshavenista ensimmäiselle partiomatkalleen. Alus matkasi Portugalin rannikolle ennen kuin palasi Britteinsaarten länsipuolelta kiertäen Pohjanmerelle. Se pysäytti 16. syyskuuta Suomen Höyrylaiva Osakeyhtiön rahtialukset S/S Vegan (1 073 grt) ja S/S Suomen pojan (1 099 grt) ennen paluutaan Wilhelmshaveniin 17. syyskuuta. Molemmat laivat pakotettiin seuraamaan sukellusvenettä Saksaan.
Alus lähti toiselle purjehdukselleen 7. marraskuuta, ja se upotti vielä samana päivänä torpedoimalla brittiläisen Cresswellin (275 grt) ja norjalaisen Arne Kjoden (11 019 grt). Pari päivää myöhemmin alus upotti brittiläisen Darinon (1 351 grt). Sen viimeinen upotus toisella matkallaan oli ranskalainen Les Barges II (296 grt) 21. marraskuuta. Alus palasi 7. joulukuuta satamaan.
Vene lähti 27. tammikuuta 1940 Helgolandista. Alus upotti matkansa ainoan aluksen 5. helmikuuta brittiläisen Beaverburnin (9 874 grt). Samassa yhteydessä sukellusveneen laukaisema torpedo vaurioitti hollantilaista Ceroniaa (8 096 grt). Torpedojen laukaisun  jälkeen aluksen kimppuun kävi Britannian kuninkaallisen laivaston A-luokan hävittäjä HMS Antelope syvyyspommein upottaen sukellusveneen Irlannin etelärannikolle. Aluksen koko miehistö sai surmansa.
Työpaikkaliikunta

Työpaikkaliikunnalla tarkoitetaan työnantajan järjestämiä tai tukemia liikuntamahdollisuuksia. Työnantaja voi esimerkiksi palkata työntekijöille liikunnanohjaajan tai ostaa työntekijöille ulkopuolisen palveluntuottajan liikuntapalveluita.
Liikuntapalvelujen tarjoaminen on työnantajalle kannattavaa, sillä hyvä kunto vaikuttaa myönteisesti terveyteen ja työkykyyn. Liikunta-aktiivisuuden ja etenkin liikunnan kuormittavuuden on havaittu olevan yhteydessä vähäisempiin sairauspoissaoloihin. Työpaikan liikuntaohjelma myös vaikuttaa positiivisesti työpaikan ilmapiiriin ja toimii houkuttimena rekrytoinnissa. Välillisesti työpaikkaliikunnalla voidaan vaikuttaa myös yrityksen julkisuuskuvaan ja ulkopuolisten kanssa tehtävään yhteistyöhön.
Työnantajan järjestämä liikuntatoiminta sekä työnantajan tarjoama, työntekijän omaehtoinen liikuntatoiminta ovat verovapaita etuja. Verovapauden edellytyksenä on edun tavanomaisuus ja kohtuullisuus. Edun on myös oltava kaikkien työntekijöiden käytössä. Lisäksi etu on tarkoitettu vain työntekijän henkilökohtaiseen käyttöön, ja etua käytettäessä työntekijä on voitava tunnistaa.
Työpaikkaliikunta Suomessa

Suomen Kuntoliikuntaliiton työpaikkaliikuntabarometrin 2007 mukaan lähes kaikki yritykset investoivat työpaikkaliikuntaan. Henkilöstön liikuntaetuihin käytetään yhteensä noin 300 miljoonaa euroa vuodessa. Tutkimuksen mukaan etenkin suurimmilla työpaikoilla ja julkisella sektorilla liikuntainvestoinnit näyttävät olevan kasvussa. Viidessä vuodessa liikuntainvestoinnit henkilöä kohden ovat lähes kaksinkertaistuneet.
Barometrin vastaajat arvioivat, että työnantajan tukemaan liikuntaan osallistuu säännöllisesti alle 40 % henkilöstöstä. Joskus liikuntaan osallistuu heidän arvionsa mukaan 57 %.[lähde? ]
Tutkimuksen mukaan eniten liikuntapalveluita ostetaan kuntosalilta. Tuetuista liikuntamuodoista toiseksi suosituimpia ovat uimahallipalvelut.
Tapahtumia

Suomen suurin työpaikkaliikuntatapahtuma on vuodesta 1995 lähtien järjestetty Työpaikkaliikunnan Kuntofestivaali.
Verkossa työyhteisöjen liikuntaan kannustavat Askeleet- ja go30 –pelit.
Aiheesta muualla

Suomen Kuntoliikuntaliitto, työpaikkaliikunta
Työpaikkaliikunnan kuntofestivaali (Arkistoitu – Internet Archive)
Askeleet (Arkistoitu – Internet Archive)
Yritysliikunta Suomessa (Arkistoitu – Internet Archive)
Go30 (Arkistoitu – Internet Archive)
Uuno Kailas (albumi)

| Uuno Kailas Vesa-Matti Loiri & Perko-Pyysalo Poppoo |
| --- | --- | --- |

Studioalbumin tiedot
 Äänitetty : 1995
 Julkaistu: 1995
 Tyylilaji: jazz
 Kesto: 67.12
 Levy-yhtiö: Ondine Octopus
Vesa-Matti Loirin muut julkaisut
| Kaksin 1995 | Uuno Kailas 1995 | Rurja 1997 |
Jukka Perkon muut julkaisut
| Garden of Time 1993 | Uuno Kailas 1995 | Varia 1998 |
Uuno Kailas on Vesa-Matti Loirin ja Perko-Pyysalo Poppoon jazz-albumi vuodelta 1995. Se sisältää Uuno Kailaan runoja Jukka Perkon ja Severi Pyysalon sävellyksinä ja Loirin tulkintoina.
Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen.
Kappaleet

Pallokentällä – 5.10
Pronssia – 3.09
Poikani – 4.49
Paljain jaloin – 3.48
Enkeli – 3.17
Pieni syntinen laulu – 5.23
Ihmisen määrä – 3.33
Synnyinseutu – 4.37
Pilvilaulu – 3.21
Ilotytön helmet – 4.00
Olit poissa – 4.55
Kesäilta – 3.20
Pieni sana – 2.36
Syysaamu – 2.49
Kaipaus – 3.29
Contemplation – 6.52
Ah, anteeks anna – 2.04
RC4WD

RC4WD on radio-ohjattavien ajoneuvojen, osien ja laitteiden valmistaja ja myyjä. Se perustettiin 2001 San Franciscon alueella. NASA käyttää heidän tuotteitaan ja ne ovat esiintyneet useiden maiden medioissa. Yhtiö teki osia nopeimpaan patterikäyttöiseen radio-ohjattavaan autoon.
Historia

RC4WD perustettiin 2001 San Franciscon alueella. Alun perin se perustettiin nettifirmaksi RC Monster Truck-jälkimarkkinointiin ja osien myyntiin. Myynti kasvoi yhteistyössä RCMT.net:in kanssa, joka on kauko-ohjattavien harrastuspiiri. Vuonna 2005 yhtiön varastossa oli jo 800 tuotetta, mm. yhtiöiltä kuten Thundertech Racing, JPS, New Era Models, Imex, Defiance Racing, RC Alloy, Vertigo Performance. 2007 yhtiö muutti pieneen varastoon San Joseen. Heinäkuussa 2010 yhtiöltä tuli ulos ensimmäinen lisensioitu tuote, The Dick Cepek "Mud Country" 1.9. Seuraavana vuonna, helmikuussa 2011 Horizon Hobby alkoi jakelemaan yhtiön tuotteita. Maaliskuussa 2014 Towerhobbies alkoi myydä yhtiö tuotteita.
RC Kits

1/10 Trail Finder Truck
1/10 Gelande Truck
1/5 Killer Krawler
1/10 Subzero Truck
1/10 Boyer Truggy
1/10 Worminator 6x6 Truck
1/10 Gelande D110 Truck
1/10 Fracture Truck with V8 engine
1/10 Bully Crawler
1/10 Timberwolf Scale Truck
1/10 Trail Stomper Truck
1/10 Trail Finder II Truck
1/10 Gelande II Truck
Tiedotusvälineet > Tunnustukset ja palkinnot

Maaliskuu 2010 – WIRED magazine – "Editor's Pick" RC4WD Killer Krawler
Marraskuu 2011 – NASA RC Rover Robotic Arm – RC4WD Killer Krawler
Tiedotusvälineet > TV

Heinäkuu 2012 – RC4WD on Stacey David's Gears (Speed Channel)
Tiedotusvälineet > Lehdissä

Marraskuu 2008 – MAX BASHING INTERACTIVE DIGITAL MAGAZINE – RC4WD Diablo
Marraskuu 2008 – RC Magazine (Japan) – RC4WD Trail Finder
Maaliskuu 2010 – MAKE magazine – RC4WD Killer Krawler
Kesäkuu 2010 – XTREME RC CARS Magazine – RC4WD Gelande
Heinäkuu 2010 – TRUCMODELL magazine (Germany) – RC4WD Gelande
Helmikuu 2013 – RACER magazine (England) – RC4WD Trail Finder 2
Aiheesta muualla

Kotisivu
Valkonaamapöllönen

| Valkonaamapöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Naamapöllöset Ptilopsis
Laji::  leucotis
Kaksiosainen nimi
 Ptilopsis leucotis  (Temminck, 1820) 
Katso myös
   Valkonaamapöllönen Wikispeciesissä   Valkonaamapöllönen Commonsissa 
Infobox OKNimi-testi OKIUCN-testi OK: 
Valkonaamapöllönen (Ptilopsis leucotis, syn. Otus leucotis) on naamapöllösten sukuun kuuluva lintu. Sen levinneisyys kattaa Saharan ja Päiväntasaajan väliin jäävän Afrikan. Laji katsottiin aikaisemmin kuuluvaksi samaan Otus leucotis -lajiin kirjonaamapöllösen (P. granti) kanssa, mutta molekyylibiologisten tutkimusten perusteella sen katsotaan nykyään muodostavan oman lajinsa.
Vaasankatu SS

| Vaasankatu SS> Tiedot |
| --- | --- |
Toiminnassa:  2010–
Tyylilaji:  punk rock
Kotipaikka:  Helsinki
Jäsenet:  Teemu Bergman, kitara, laulu (2010–)  
Levy-yhtiö:  Airiston punk-levyt (2010–)
Infobox OKNimi-testi OK: 
Vaasankatu SS on vuonna 2008 perustettu suomalainen punkyhtye, jonka keulahahmona toimii mm. Pää Kiissä, The Heartburnsissa ja Nazi Death Campissa vaikuttanut laulaja-kitaristi Teemu Bergman. Yhtye julkaisi ensisinglensä ”Mä haluun kamaa” 7" vinyylinä alkuvuonna 2010. Yhtyeen toinen julkaisu oli saman vuoden huhtikuussa julkaistu EP ”Mummokeikka”. Molemmat julkaisut ovat nykyään keräilyharvinaisuuksia. Musiikkilehti Rumba valitsi yhtyeen kappaleen "Hesari Blues" kierroksen 5/2010 parhaaksi singleksi.
Yhtye on ottanut nimensä Helsingin Vaasankadusta, jolla sijaitsi punk-alakulttuurin erikoisliike Combat Rock Shop.
Diskografia

”Mä haluun kamaa” (2010, single, Airiston punk-levyt)
Mummokeikka (2010,  EP, Airiston punk-levyt)
Valkokaulakipuaja

| Valkokaulakipuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Tikkaskipuajat Xiphorhynchus
Laji::  fuscus
Kaksiosainen nimi
 Xiphorhynchus fuscus  (Vieillot, 1818) 
Katso myös
   Valkokaulakipuaja Wikispeciesissä   Valkokaulakipuaja Commonsissa 
Infobox OKNimi-testi OKIUCN-testi OK: 
Valkokaulakipuaja (Xiphorhynchus fuscus) on kipuajien heimoon kuuluva varpuslintu.
Levinneisyys

Valkokaulakipuajaa tavataan Brasilian itäosissa, Paraguayn eteläosissa ja Argentiinan koillisosissa. Lajia on kuvattu melko yleiseksi, ja se on luokiteltu elinvoimaiseksi.
Uuno Kansa

Uuno Kansa (7. maaliskuuta 1902 Humppila – 19. lokakuuta 1995 Turku) oli suomalainen muistelmakirjailija.
Uuno Kansan vanhemmat olivat seppä Frans Fredrik Kansa (1873–1917) ja Maria Kristina Karlin (1875–1918). Hän oli naimisissa Saimi Poikulaisen (1904–1981) kanssa. Uuno Kansa oli laulaja Tapani Kansan isosetä.
Teoksia

Pakolla puna-armeijaan; toim. Reijo Ikävalko. Gummerus 1987
Aiheesta muualla

Uuno Kansa Turun Ukkokodissa helmikuussa 1993 (Youtube)
Valkokaulusrastas

| Valkokaulusrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Rastaat Turdus
Laji::  albocinctus
Kaksiosainen nimi
 Turdus albocinctus  Royle, 1840 
Katso myös
   Valkokaulusrastas Wikispeciesissä   Valkokaulusrastas Commonsissa 
Infobox OKNimi-testi OKIUCN-testi OK: 
Valkokaulusrastas (Turdus albocinctus) on rastaiden heimoon kuuluva varpuslintu.
Levinneisyys

Valkokaulusrastasta tavataan Bhutanissa, Kiinassa, Intiassa, Nepalissa, Bangladeshssa ja Myanmarissa. Lajin kannan kokoa ei tiedetä, mutta sitä on kuvattu paikallisesti yleiseksi ja se on luokiteltu elinvoimaiseksi.
Uolevi Taskinen

Uolevi Taskinen (s. 8. huhtikuuta 1939) on suomalainen televisio-ohjaaja, toimittaja, käsikirjoittaja ja tuottaja. Hän on tehnyt Yleisradion tv-kanaville paljon viihdeohjelmia ja kevyen musiikin ohjelmia 1970-luvun alusta 2000-luvun alkuun. Uransa alussa Taskinen oli kuvausryhmän jäsenenä muun muassa elokuvissa Niskavuoren naiset (1958), Pikku Pietarin piha (1961) ja Nuoruus vauhdissa (1961) ja työskenteli sitten tv-kuvaajana Tesvisiossa.
Tv-ohjelmia

(valikoima, lähteenä Ritva-tietokanta.)
Tv-ohjelmia > Toimittajana

Tuubi (1979–1983)
Suomen euroviisukarsinta 1979
Suomen euroviisukarsinta 1988
Suomen euroviisukarsinta 1990
Perjantaipörssi (1985–1987)
April Jazz (1987–1989)
Narrin nauru (1991)
Pori Jazz (1997–1998)
Tv-ohjelmia > Ohjaajana

Pop Story (1971–1972)
Pete Q (1978)
Musiikkia kaikille (1978–1979)
Suomen euroviisukarsinta 1976
Suomen euroviisukarsinta 1980
Suomen euroviisukarsinta 1984
Suomen euroviisukarsinta 1988
Suomen euroviisukarsinta 1990
Pohjantähden alla (1988)
Kiitos ja hyvästi (1993)
Minun iltani (1996)
Emma-gaala 1997
Linnunradan pianobaari (1998)
Mikä menneisyys (1999–2000)
Toisten TV (2002)
Tv-ohjelmia > Tuottajana

Suurennuslasi (1969)
Yks’tattaa (1977)
Rockilta (1981)
Missä olit silloin kun (1997)
Aiheesta muualla

Uolevi Taskinen Internet Movie Databasessa. (englanniksi)
Näin avaat oven oikein, Hepskukkuu-ohjelman sketsi vuodelta 1979, tämän linkin mukaan esiintyjä on Uolevi Taskinen. Video 1 min 45 s, Yle Elävä arkisto.
Urjalankylän työväentalo

| Urjalankylän työväentalo |
| --- | --- |
Sijainti:  Urjalankylä, Urjala
Valmistumisvuosi:  1910
Rakennuttaja:  Urjalankylän Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Urjalankylän työväentalo oli Urjalan kunnan Urjalankylässä sijainnut työväentalo. Se myytiin yksityisomistukseen vuonna 1962.
Historiaa

Urjalankylän työväenyhdistys Kipinä perustettiin vuonna 1905. Yhdistys toimi alkuun vuokrahuoneissa, ja vuonna 1907 se osti riihen rakennustarpeiksi omaa taloa varten. Tontti saatiin ostettua vasta kaksi vuotta myöhemmin. Rakennustyöt tehtiin talkoilla. Lainaakin jouduttiin ottamaan yhdistyksen jäseniltä sekä Urjalan Säästöpankilta. Talon vihkiäisiä vietettiin syyskuussa 1910.
Sisällissodan aikaan talo oli takavarikossa, josta se vapautui vuonna 1919. Talossa tehtiin pieniä korjauksia, ja vuonna 1922 se vuokrattiin Urjalankylän kansakoulun käsityöpajaksi. Vuonna 1929 taloon hankittiin sähkövalo ja sen katto paikattiin.
Kesällä 1939 talo vuokrattiin Suomen Matto Oy:lle kahdeksi vuodeksi. Talon poisvuokrauksen ja sodan takia yhdistyksen oma toiminta oli tulevina vuosina vähäistä. Suomen Matto Oy irtisanottiin vuonna 1945, mutta päätös ei lopulta pitänyt, vaan talo tuli jälleen yhdistyksen omaan käyttöön vasta vuonna 1947. Vuonna 1962 talo tontteineen myytiin huutokaupalla yksityisomistukseen.
Valopistooli

Valopistooli voi tarkoittaa seuraavia:
Merkinantopistooli, merkinantoon tarkoitettu tuliase
Valopistooli (ohjain), tietotekniikassa ja videopeleissä käytetty ohjain
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valopistooli”, voi hakea sivunnimihaulla, laajalla sivunnimihaulla tai tekstihaulla.
Valoportti

Valoportti on laite, joka tunnistaa valoa lähettävän lähettimen ja suhteessa siihen kohtisuorasti asetetun vastaanottimen välisen valonsäteen katkeamisen. Valoportin lähetin voi lähettää infrapunasäteilyä. Valoportin antamalla signaalilla voi keskeyttää Boolen algebran mukaisesti toiminnan, esimerkiksi ajan laskennan. Tällöin valoportti toimii anturina, joka havaitsee maaliin saapumisen. Valoportin valonsäde tuotetaan yksinkertaisella ja halvalla LEDillä, ja infrapunasäteilyä tuottava lähde on myös LED, jonka lähettämä aallonpituus on vain näkyvää valoa suurempi.
Valkonaamamesikko

| Valkonaamamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes
Laji::  leucostephes
Kaksiosainen nimi
 Melidectes leucostephes  (Meyer, 1875) 
Katso myös
   Valkonaamamesikko Wikispeciesissä   Valkonaamamesikko Commonsissa 
Infobox OKNimi-testi OKIUCN-testi OK: 
Valkonaamamesikko (Melidectes leucostephes) on mesikoiden heimoon kuuluva varpuslintu.
Levinneisyys

Valkonaamamesikkoa tavataan Indonesiassa Uuden-Guinean saarella. Lajin ei uskota olevan vaarassa, ja se on luokiteltu elinvoimaiseksi.
Uzbekistanin kansallislaulu

| Uzbekistanin kansallislaulu |
| --- | --- |

Valtio:   Uzbekistan
Säveltäjä:  Mutal Burhanov
Sanoittaja:  Abdulla Oripov
Uzbekistanin kansallislaulu on nimensä mukaisesti Uzbekistanin kansallislaulu. Maan itsenäistyessä Neuvostoliitosta vuonna 1991 maa päätti säilyttää Uzbekistanin sosialistisen neuvostotasavallan hymnin, jonka oli säveltänyt Mutal Burhanov. Lauluun laadittiin tosin toiset sanat, jotka kirjoitti Abdulla Oripov.
Sanat

| Uzbekinkielisten sanojen transliteraatio | Uzbekiksi kyrillisin kirjaimin | Englanninnos |
| --- | --- | --- |
|  Serquyosh, hur o‘lkam, elga baxt, najot, Sen o‘zing do‘stlarga yo‘ldosh, mehribon! Yashnagay to abad ilmu fan, ijod, Shuhrating porlasin toki bor jahon! Oltin bu vodiylar — jon O‘zbekiston, Ajdodlar mardona ruhi senga yor! Ulug‘ xalq qudrati jo‘sh urgan zamon, Olamni mahliyo aylagan diyor! Bag‘ri keng o‘zbekning o‘chmas iymoni, Erkin, yosh avlodlar senga zo‘r qanot! Istiqlol mash’ali, tinchlik posboni, Haqsevar, ona yurt, mangu bo‘l obod! Oltin bu vodiylar — jon O‘zbekiston, Ajdodlar mardona ruhi senga yor! Ulug‘ xalq qudrati jo‘sh urgan zamon, Olamni mahliyo aylagan diyor! |  Серқуёш, ҳур ўлкам, элга бахт, нажот, Сен ўзинг дўстларга йўлдош, меҳрибон! Яшнагай то абад илму фан, ижод, Шуҳратинг порласин токи бор жаҳон! Олтин бу водийлар — жон Ўзбекистон, Аждодлар мардона руҳи сенга ёр! Улуғ халқ қудрати жўш урган замон, Оламни маҳлиё айлаган диёр! Бағри кенг ўзбекнинг ўчмас иймони, Эркин, ёш авлодлар сенга зўр қанот! Истиқлол машъали, тинчлик посбони, Ҳақсевар, она юрт, мангу бўл обод! Олтин бу водийлар — жон Ўзбекистон, Аждодлар мардона руҳи сенга ёр! Улуғ халқ қудрати жўш урган замон, Оламни маҳлиё айлаган диёр! |  My sunny free land, happiness and salvation to your people, You are a warmhearted companion to your friends! Flourish forever with learning and creativity, May your glory shine as long as the world exists! These golden valleys - dear Uzbekistan, The courageous spirit of your ancestors is with you! When the great power of the people raged, (You did) have charmed the world! The faith of an open-hearted Uzbek does not die out, The young free generation is a strong wing for you! Beacon of independence, guardian of peace, Lover of truth, motherland, flourish forever! These golden valleys - dear Uzbekistan, The courageous spirit of your ancestors is with you! When the great power of the people raged, (You did) have charmed the world! |
Unto Pusa

| Unto Pusa> Henkilötiedot |
| --- | --- |
Syntynyt: 18. tammikuuta 1913 Viipuri
Kuollut: 8. marraskuuta 1973 Helsinki
Kansalaisuus:  suomalainen
Ammatti:  taidemaalari
Taiteilija
Kuuluisimpia töitä:  Kaupunki nousee, 1953; Rannanjärvi ja Isoo-Antti, 1971
Palkinnot
 Pro Finlandia 1963 
Unto Pusa (18. tammikuuta 1913 Viipuri – 8. marraskuuta 1973 Helsinki) oli suomalainen taidemaalari ja professori.
Ura

Unto Pusa syntyi Viipurissa ja opiskeli sekä Suomen Taideyhdistyksen piirustuskoulussa että Pariisissa.
Pusa kuului Prisma-ryhmään muiden muassa Sam Vannin kanssa.
Hän toimi Teknillisen korkeakoulun arkkitehtiosaston opettajana 25 vuoden ajan (1946–1970) ja opetti useaan otteeseen myös Vapaassa taidekoulussa. Unto Pusa toimi myös ABC-piirustuskoulun johtajaopettajana vuosina 1946-1966. Hänellä oli ateljeerakennus Helsingin Lauttasaaressa.
Unto Pusa sai Pro Finlandia -mitalin vuonna 1963 ja professorin arvonimen 1969.
Unto Pusan vaimo, taidegraafikko Maijaliisa Pusa lahjoitti testamentissaan Kuvataiteen keskusarkistolle valokuvakokoelman, johon kuuluu 2 260 pääasiassa mustavalkoista negatiivia ja vedosta noin vuosilta 1910–1970.
Taiteellinen tuotanto

Unto Pusa maalasi klassisia sommitelmia lähestyen töissään kubismia ja abstraktismia. Työt olivat värikylläisiä – hän sai värimaailmaansa vaikutteita Henri Matissen teoksista, vaikka sommittelikin omat työnsä paljon kurinalaisemmin. Muita ranskalaisia esikuvia olivat Paul Cézanne ja Fernand Léger.
Monumentaalityöt

Unto Pusan merkittäviä monumentaalitöitä ovat Kaupunki nousee, 1953, Merita-pankki, Lahti; Kotimaani ompi Suomi, 1959, Käpylän ala-aste, Helsinki; Suma, 1960, Koillis-Lapin ammattioppilaitos, Kemijärvi; Keskus, 1962, Kokkolan virastotalo; Oulunsuun Kastellin kirkon lasimosaiikki, 1962, Oulu; Kansa rakentaa, 1963, Sampo-Varma, Helsinki; H2SO4/Harjavalta, Uusikaupunki, Kokkola, Kotka, 1967, Kemiran pääkonttori, Helsinki.
Kirjallisuus

Unto Pusan tunnetuin kirja lienee Teknillisen korkeakoulun julkaisema Plastillinen sommittelu. Se julkaistiin vuonna 1963, ja kirjan seitsemäs painos otettiin vuonna 1986. Unto Pusa kirjoitti myös kirjat Väri – muoto – tila (1967) ja Taiteesta (1982).
Aiheesta muualla

Valtion taidemuseon kokoelma (Arkistoitu – Internet Archive)
Porin taidemuseo (Arkistoitu – Internet Archive) (Ympyrä neliössä, 1957)
Oulun seurakunnat (Arkistoitu – Internet Archive) (Lasimaalaus)
Pusa, Unto hakuteoksessa Uppslagsverket Finland (2012). (ruotsiksi)